MM 2018-karsinnat: CONCACAF - Sivu 6 - FutisForum2
23.10.2017 klo 10:06:48
Kirjoittaja Aihe: MM 2018-karsinnat: CONCACAF (Luettu 34496 kertaa)
Vastaus #125 : 20.03.2017 klo 19:26:40
Uskon että Hondurasin pelaajien taso sekä taktinen osaaminen riittää USAa vastaan. Suurin huolenaihe liittyy tuomari toimintaan, koska jenkit halutaan varmasti nostaa suosta keinolla millä hyvänsä. 
Vastaus #126 : 21.03.2017 klo 23:47:43
Arena vielä lisäsi Wondolowskin USA:n joukkueeseen.
Onko sitten viimeiseen asti elätellyt toiveita, että jostain tyhjästä putkahtaisi amerikkalainen huippuhyökkäjä, kun noin pitkään piti vääjäämätöntä ratkaisua venyttää. Wondolowskin ja Binghamin kutsut enimmäkseen selittää se, että USA treenaa ennen maaotteluita San Josessa, missä myös pelaa Honduras-ottelun, joten helpointa oli valita jämäroolin kaverit mahdollisimman läheltä.
Vastaus #127 : 23.03.2017 klo 20:36:20
Melkoisen rampana menee Meksikokin, sillä nyt myös Andrés Guardado joutuu jättämään tämän kuun karsintapelit väliin. Varsinkin keskikentän hyökkäysvoima on heikentynyt selvästi, sillä kipparin ohessa sivussa ovat Tecatito, Lozano, Aquino, Fabian sekä Gio dos Santos. Etenkään vasemmalle laidalle ei enää hirveästi kilpailua ole, joten Pumasin Jesús Gallardo saatetaan hyvinkin nähdä avauksessa. Oikea sivusta kisaavat sitten lähinnä Hector Herrera / Elias Hernández/Jürgen Damm. Kuten aiemmin tuli todettua, niin viimeistä näistä saatetaan tosin tarvita oikeana laitapakkinakin, on ainakin Tigresissä hoitanut tarpeen vaatiessa tuota tonttia.
Ainakaan toistaiseksi Osorio ei ole nimenyt korvaajaa Guardadon tilalle. Chivasin hyökkäys-ja maalintekovoimainen Rodolfo Pizarro olisi aika luonteva ratkaisu, jos paikkaajaa haetaan. Sikäli jännä nuori kaveri, että nousi aikoinaan esiin oikeana laitapakkina ja putosi viimeisten joukossa vuoden 2014 Mm-kisaryhmästä. Tämän jälkeen on vaihdellut pelipaikkaa aika ahkeraan ja profiloitunut viime kausina ennen kaikkea keskikentän hyökkäävänä pelaajana.
Vastaus #128 : 25.03.2017 klo 02:25:09
Jordan Morrisilta on jäänyt kaikki treenit väliin maajoukkueen leirityksellä loukkaantumisen takia, joten tuskin on myöskään mukana Hondurasia vastaan.
Altidoren ja Dempseyn varassa on aika paljon nyt Arenan porukalla.
Vastaus #129 : 25.03.2017 klo 08:31:49
Meksiko otti kärkipelissä 2-0-voiton Costa Ricasta Chichariton ja Nestor Araujon vastatessa maaleista. Avauspuoliaika oli aika melko tasainen, vaikka isännät marssivatkin koppiin parin maalin johtoasemassa. Puoli minuuttia ennen taukovihellystä tullut toinen maali osoittautui sitten ottelun käänteeksi, sillä ticot olivat toisella puoliajalla aika hampaattomia ja El Tri kontrolloi peliä suht hyvin. Meksikolla olikin pari hyvää paikkaa lisätä johtoaan, kun taas Costa Rican ainoa toisen puoliajan todellinen vaaratilanne tuli vasta lisäajalla Joel Campbellin laukauksen suuntautuessa niukasti ohi ylänurkan.
Lainaus käyttäjältä: Louhikkokoskettaja - 25.03.2017 klo 02:25:09
USA taas pöllytti Hondurasia urakalla voittamalla peräti 6-0. Melko käsittämätön tulos ja luulisi, että Hondurasin koutsin Pinton asema vähintäänkin horjuu tämän löylytyksen myötä. Jos ensi viikon Costa Rica-pelistä ei irtoa voittoa, niin potkut voivat olla edessä. Ja hyvin muuten veikkailtu Louhikkokoskettajalta, sillä Dempsey teki hattutempun.
Kolmannessa matsissa Trinidad & Tobago voitti kotonaan niukasti Panaman luvuin 1-0. Minnesota Unitedin Kevin Molino keskikenttäpelaaja jatkoi tehokasta maaliskuutaan tehden jo kolmannen maalinsa vajaan parin viikon sisään.
Meksiko 3 7 p
Costa Rica 3 6 p
Panama 3 4 p
USA 3 3 p
Tri&Tob. 3 3 p
Honduras 3 3 p
Vastaus #130 : 25.03.2017 klo 12:54:09
Sattumaltakohan loukkaantumisten takia Arena löysi hyökkäykseen onnistuneet valinnat, kun Dempsey ja Altidore pelasivat molemmat hienon ottelun. Rohkeasti 4-4-2:een keskikentän keskustaan isketty Pulisic sai paljon vapauksia nousta ja oli useimmiten kolmantena pelaajana hyökkäyksissä. Altidore on ihan eri pelaaja kuin vielä vajaa vuosi sitten, kun mikään ei onnistunut. Nyt kulkee niin Torontossa kuin maajoukkueessakin.
Kovin paljoahan tuossa ei merkittäviä muutoksia Klinsmannin aikoihin ollut, Pulisicin pelaaminen keskustassa se suurin. Aivan eri tavallahan joukkueen parhaasta pelaajasta oli iloa kentällä, kun pääsi pelin keskelle. Tosin Pulisic-Bradley-kaksikko 4-4-2:n keskustassa tuskin ihan kaikissa tapaukissa toimii, nähtäväksi jää uskaltaako Arena tuota edes Panamaa vastaan vieraissa peluuttaa. Kotiottelussa Hondurasia vastaan toimi, vaikka jätti tuo puolustuksen epävarmaksi ja Hondurasilla oli omat paikkansa avausjaksolla päästä peliin mukaan.
Dempseyn hattu nosti maalisaldon maajoukkueessa 55:een, joten Donovanin ennätykseen on matkaa enää kaksi maalia.
Vastaus #131 : 28.03.2017 klo 19:06:28
USA on Panama-ottelussa entistä varamiehisempi, kun poissaoloja tuli Honduras-ottelun jälkeen lisää. Lletgetin nilkkavamma ei ole paha, mutta ei kuitenkaan matkusta Panamaan. Poskiontelontulehduksen takia Hondurasia vastaan kesken ottelu uupunut ja vaihtoon päätynyt Brooks jää myös sivuun. Jo Hondurasia vastaan loukkaantuneena sivussa ollut Morris jäi myöskin pois reissulta.
Viimeisimpien iskujen takia Arena viimein kutsui joukkueeseen Arriolan.
« Viimeksi muokattu: 28.03.2017 klo 19:09:05 kirjoittanut Louhikkokoskettaja »
Vastaus #132 : 29.03.2017 klo 02:16:06
Näyttävän vierastappion jälkeen tasuri Keski-Amerikan ykkösmaata, Costa Ricaa vastaan.
Seuraavat kolme peliä vieraissa, joten on mielenkiintoista seurata pystyykö joukkue ryhdistäytymään tästä kurjasta pistesaldosta.
Yksittäinen ottelu on aina yllätyksellinen, joten teoriassa kaikki on mahdollista, mutta ei käytännössä. Nyt juuri vaikuttaa siltä että Honduras ei pääse kaikkiin 2010-luvun kisoihin, mikä olisi kyllä ollut ihan kohtuullinen meriitti.
Vastaus #133 : 29.03.2017 klo 13:14:51
Repechaje-paikalle pääsy lopullisissa taulukoissa vaatisi käytännössä voittoja vieraista sekä Panamaa että Trinidadia vastaan, ja jopa pieniä apuja muilta kolmelta joukkueelta, puhumattakaan onnistuneista kotipeleistä jenkkejä ja Meksikoa vastaan, joista minimissään vaadittaisiin neljää pistettä.
Sitten olisi vielä varaa hävitä Meksikolle ja Costa Ricalle vieraissa, ja tuo neljäs sija todennäköisesti toteutuisi. Muuten menisi turhan tiukaksi, koska maalisuhdekin on jo mennyt vituiksi. Mutta apuja tarvisi Honduras silti lohkon oletetuilta kolmelta kärkimaalta etenkin Panamaa vastaan, joten vaikeaksi on mennyt. Todennäköisyydet ovat jo vahvasti Hondurasia vastaan.
Vastaus #134 : 29.03.2017 klo 13:20:03
Noh, saan ainakin tekosyyn olla vierailematta naapurimaassamme kisojen aikaan. Sillä muutoin kuin kisojen puolesta tuo maa ei voisi vähempää kiinnostaa.
Se on Suomi tai Honduras mitä meen seuraamaan, niin paljon en futista rakasta että muuten uhraisin aikaani ja rahaani siihen.
Vastaus #135 : 29.03.2017 klo 21:03:51
Panama yritti enemmän, mutta ratkaisujen laatu oli mitä oli, kun taas USA pelasi passiivisemmin ja onnistui hyödyntämään yhden suhteellisen harvoista paikoistaan. Tasapeli luultavasti kelpasi kummallekin, USA:n loppuohjelma on kuitenkin siinä määrin helpompi, että kisajuna on taas nostettu jokseenkin raiteilleen, vaikka ei tuo yhtään pupellusta kylläkään kestä. Panama jatkaa pisteen edellä kolmantena tasapelin ansiosta.
Pulisic riisti pallon Panaman puolustajalta ja tarjoili Dempseylle maalin numero 56. Seuraavalla maalillaan Dempsey on sitten Donovanin kanssa tasoissa. Pulisic on kyllä noussut kovasti parrasvaloihin Yhdysvalloissa näiden kahden maaottelun ansiosta. Siinä mahdollisesti on kehittymässä Yhdysvalloille sellainen ihan oikea tähtipelaaja isoihin sarjoihin ja maajoukkueen starba seuraavaksi viideksitoista vuodeksi.
Vastaus #136 : 29.03.2017 klo 21:12:07
Lainaus käyttäjältä: snakewarrior - 29.03.2017 klo 13:14:51
Allekirjoitan tämän osin, mutta toisaalta kyllähän tolla Panamallakin on erittäin paha reissuohjelma, kun jäljellä on vielä ottelut Meksikon, Costa Rican ja USA:n vieraina. Epäilen, ettei noista ei mitään suurta pistepottia irtoa, heitetään nyt vaikka 0-3 pinnaa. Panama on musta myös hieman hukannut Honduras-vierasvoittonsa tuomaa etuaan kotitasapeleillä USA:ta ja Meksikoa vastaan (toinen näistä olisi ollut syytä voittaa) ja erityisen ikävää oli se, ettei Karibian reissulta herunut edes yhtä pinnaa. Tässä valossa kesäkuinen Panama-Honduras-matsi nousee entistä suurempaan rooliin.
Eipä silti, kun noita otteluohjelmia pyörittelin, niin omissa papruissanikin Panamalla on tässä etulyöntiasema.
Vastaus #137 : 29.03.2017 klo 21:36:01
Lainaus käyttäjältä: Louhikkokoskettaja - 29.03.2017 klo 21:03:51
Tähän kyllä sama. Jäljellä olevista kotipeleistä 7-9 pinnaa ovat realismia eikä täysi pistepotti Trinidad & Tobagon vieraana mikään ylikylän teko olisi. Kisapaikkaan on yleensä tarvittu - muistini mukaan - sellaiset 15-16 pinnaa, joten USA voi hyvin yltää tähän riippumatta siitä, miten Aztecan reissulla käy.
Meksiko voitti yön kolmannessa matsissa Trinidad & Tobagon vieraissa 1-0. Kenttä oli sateiden jäljiltä varsin raskas eikä tuossa mitään kummoista esitetty kumminkaan puolin. Diego Reyes puski kuitenkin yhden kulmurin sisään ja tolla irtosi voitto ja Hexagonalin johtopaikka. Käynnissä siis hyvin poikkeukselliset 2000-luvun MM-karsinnat Meksikon kannalta, sillä edellisen - ja ainoan - kerran Hexagonal on mennyt maalta tähän tahtiin La Volpen kaudella, jolloin karsittiin Saksan kisoihin. Muutenhan karsinnat ovat olleet El Trin osalta tällä vuosituhannella melkoista räpeltämistä; Vasco Aguirre on pelastanut pahasti upoksissa olevan purkin kisoihin pari kertaa ja edelliset karsinnat olivat tietysti ihan oma lukunsa :-D.
Osorion kaudella Meksiko on muuten kaatanut melkoisen kasan omia demonejaan, sillä edellinen MM-karsintavoitto USA:n maaperällä oli reilun 40 vuoden takaa. Hondurasista ja Kanadasta maa oli puolestaan hakenut turhaan MM-karsintojen vierasvoittoa reilun 20 vuoden ajan ja edellinen täysi pistepotti Trinidad & Tobagonkin kentiltä oli sekin melkoisen pölyttynyttä kamaa eli vuodelta 2005. Tämäkin kertonee jotakin kotiedun merkityksestä CONCACAF-ympyröissä.
Vastaus #138 : 29.05.2017 klo 09:43:53
Epätoivo jyllää Hondurasin joukkueen ympärillä monestakin syystä. Fanit ovat epätoivoisia, ja voi miettiä riittääkö enää Hondurasin materiaali, että olisivat vielä suosikkeja tässä vaiheessa neljän parhaan joukkoon. Riittääkö J.L.Pinton taktinen osaaminen.
Nyt on kuitenkin pakkovoiton paikka, muuten jatkokarsintapaikka ei ole enää realismia, joten todennäköisyyksien vastaisesti Hondurasin pitää saavuttaa pisteitä Panamaa, ja ehkä myös Meksikoa vastaan.
Seuraavalla kierroksella olisi yksi karsintojen suurimmista yllätyksistä mikäli Honduras vääntäisi edes pisteen, joten olisi tärkeää että Costa Rica ja Usa pitäisivät vastustajansa myös nollassa pisteessä. Toivomuksena on, että alkaa hiljalleen muodostua kahden kerroksen joukkueita, jossa Panama, Honduras sekä Trinidad kilvoittelevat karsintapaikasta.
Panama on kuuden pisteen ottelu, ja käytännössä pakko voittaa. Siinä on karsintojen tuloksellinen kulminaatiopiste.
Lopuista peleistä pitäisi saavuttaa n. 9-10 pistettä jotta riittäisi karsintapaikkaan, joten pyyteet on kovat.  
« Viimeksi muokattu: 29.05.2017 klo 11:03:08 kirjoittanut snakewarrior »
Vastaus #139 : 07.06.2017 klo 06:50:31
Karsinnat jatkuvat perjantaiaamuna seuraavilla matseilla:
USA - Trinidad & Tobago klo 3.00
Meksiko - Honduras klo 5.00
Costa Rica - Panama klo 5.00
Snakewarrior tuossa jo kirjoittelikin, että tällä viikolla kyseessä on todella tärkeät matsit Hondurasille ja pisteitä pitäisi irrota. Edellisessä vaiheessa Honduras hakikin pinnan Aztecalta, mutta Meksiko oli tuolloin todella pahasti loukkaantumisten rampauttama ja veikkaan, että ykkösmiehistöllään El Tri vie tästä kyllä voiton. Osorio on kuitenkin tuonut tiettyä vakautta Meksikon pelaamiseen, mikä on näkynyt tuloksissa mm. näissä karsinnoissa. Kotivoitolta haiskahtaa vahvasti myös parissa muussakin pelissä. Varsinkin USA:n uskon hoitavan melko helposti T&T:n, jota itse pidän melko köykäisenä tapauksena Hexagonalissa. Edellisessä vaiheessahan USA vei tämän pelin peräti 4-0. Costa Rica ja Panama on ennakolta se kiintoisin parivaljakko, sillä jälkimmäistähän on tässä jo pari vuotta hehkuteltu eri forumistien toimesta. Tasaista peliä odotankin, mutta veikkaan kuitenkin, että ticot tämän kuitenkin vievät. Kotietu kun on CONCACAF:in alueella erittäin suuri. Edellisessä vaiheessa tämä ottelu päättyi 3-1 Costa Ricalle.
Vastaus #140 : 07.06.2017 klo 23:40:06
USA - T&T tulee Viaplaylta.
Vastaus #141 : 09.06.2017 klo 07:05:59
Melko odotetusti nuo matsit sitten menivät, sillä kaksi kotivoittoa nähtiin. USA kaatoi T&T:n 2-0 Christian Pulisicin maaleilla, kun taas Meksiko löi aika helposti Hondurasin luvuin 3-0. Oswaldo Alanis, Chucky Lozano ja Raúl Jiménez vastasivat El Trin maaleista. Meksikon hallinnasta kertoo sekin, että Memo Ochoa oli käytännössä katsoja tässä matsissa ja ainuttakaan torjunnan puolikasta ei veskarille tullut. Kolmannessa ottelussa Panama venyi maalittomaan tasuriin San Joséssa, mikä ei ole varmaan ainakaan Hondurasin leirin mieleen.
Meksiko 5 13 p
Costa Rica 5 8 p
USA 5 7 p
Panama 5 6 p
Honduras 5 4 p
Trinad & Tobago 5 3 p
Vastaus #142 : 09.06.2017 klo 20:44:02
Lainaus käyttäjältä: Chamagol - 07.06.2017 klo 06:50:31
Costa Rica ja Panama on ennakolta se kiintoisin parivaljakko, sillä jälkimmäistähän on tässä jo pari vuotta hehkuteltu eri forumistien toimesta. Tasaista peliä odotankin, mutta veikkaan kuitenkin, että ticot tämän kuitenkin vievät. Kotietu kun on CONCACAF:in alueella erittäin suuri. Edellisessä vaiheessa tämä ottelu päättyi 3-1 Costa Ricalle.
Ottelu päättyi tasan 0-0. Costa Ricalle (Gonzalez) punainen 54. minuutilla. Panaman kapteeni on muuten Seattle Soundersin eli hallitsevan MLS:n mestarin toppari Roman Torres.
Vastaus #143 : 09.06.2017 klo 22:29:32
Menköön vaikka nyt tänne, kun sopii mielestäni ketjuun. Osui joka tapauksessa silmään, että Guatemalan futiksen suurin tähti Carlos "Pescado" Ruiz on ripustanut tänä keväänä pelikengät naulaan. Oman maansa mittakaavassa huikea pelaaja ja harmi, ettei jaksanut venyttää uraa vielä Gold Cupiin asti. Ruizille joka tapauksessa iso virtuaali- .
Linkissä miehen mietteitä tulevaisuutta ajatellen.
https://www.mlssoccer.com/post/2017/04/08/former-mls-mvp-carlos-ruiz-announces-retirement
Vastaus #144 : 12.06.2017 klo 12:16:52
Muille joukkueille tuli vielä toivoa, kun USA ei saanut kuin tasapelipisteen (1-1) Meksikoa vastaan.
Vastaus #145 : 14.06.2017 klo 07:02:14
Panama ja Honduras pelasivat äsken 2-2-tasapelin, josta ei ihan suunnatonta iloa kummallekaan ole. Isännät tasoittivat vasta 91 minuutilla, mutta näkemäni perusteella (vikat noin 40 minuuttia) Panama olisi kyllä ansainnut pelistä enemmänkin. Vieraat voivat kiittää ainakin osin veskariaan pinnasta, sillä tämä venyi 2-1-johtoasemassa pariin paraatipelastukseen. Jälkimmäinen maaliviivalta / maalin sisältä kauhottu torjunta aiheutti myös hieman parranpärinää, mutta hdastusten perusteella vaikutti okein tuomitulta; ehkä reilu puolet pallosta oli viivan yli. Matsi loppui muuten vasta sadannella minuutilla eli Honduras pelasi kyllä kunnolla aikaa :-).
Toisessa pelissä Costa Rica oli yllättäen tiukilla T&T:n kanssa voittaen kuitenkin 2-1.
Vastaus #146 : 14.06.2017 klo 15:46:49
Paraatipelastukset on hyvä asia, mutta kyllähän tuo oli se kuuden pisteen ottelu, josta oli voitto hyvin hyvin lähellä pitkästä lisäajasta huolimatta. Toki häviö olisi merkinnyt melkein kuoliniskua karsinnoille, joten nyt jännitys säilyy jossain määrin ainakin syksyyn.
Pyyteet senkun kovenee, yksi piste tältä vieraskiertueelta on aiheuttanut sen, että Hondurasilta vaaditaan jopa kolmea voittoa jäljellä olevista, koska jotenkin musta vaan tuntuu että Panama ainakin kaksi voittoa ottaa (t&t sekä ehkä myös usa)
Hondurasin on käytännössä pakko voittaa kaksi seuraavaa peliä syyskuussa. Costa Ricaa ja Meksikoa vastaan tod. näk. vähintään piste yhteensä eikä tämäkään välttämättä riittäisi.
Toivottavasti USA vielä romahtaisi uudelleen näissä karsinnoissa.
Vastaus #147 : 15.06.2017 klo 01:46:49
Lainaus käyttäjältä: snakewarrior - 14.06.2017 klo 15:46:49
Toiveissa USA:n puppelointi play-off sijalle, ja siellä sitten eteen matka Saudi-Arabiaan.
Vastaus #148 : 29.08.2017 klo 07:01:27
Nostetaas ylöspäin, kun tällä viikolla pelataan taas karsintoja, Alla matsit ja omat mutuilut.
USA - Costa Rica 1
T&T - Honduras 1x2
Meksiko - Panama 1
Lauantain ehdoton huippumatsi on USA:n ja Costa Rican kohtaaminen, johon tuo oman lisämausteensa isäntien kostontarve San Josessa koetulle nöyryytykselle. Molemmat ovat siis tällä hetkellä kisapaikkaan oikeuttavalla sijalla, mutta USA:n pistetarve on tietysti suurempi. Kotijoukkueen voittoon myös uskon, sillä jenkit näyttäisivät saaneen koutsin vaihtamisen jälkeen pelin paremmin uomiinsa. Kotietu on myös tunnetusti CONCACAF-alueella varsin kovaa luokkaa, mistä kertoo mm. se, etteivät ticot ole hakeneet ns. normaalien MM-karsintojen (1994->) aikana täyttä pistepottia USA:n kamaralta.
Yllä taas on moneen kertaan kirjoiteltu, että Honduras on aika lailla pakkovoiton edessä Trinidadin & Tobagon reissullaan. Eipä tuo T&T mikään helppo paikka ole sekään, mistä kertoo sekin, että Meksikoa vastaan kotijoukkue pelasi tasaisen matsin, joka ratkesi yhteen kulmapotkuun. Odotan ympäripyöreää "painiottelua", joka voi päättyä ihan miten vain.
Viikonlopun kolmannessa pelissä El Tri on sitten selkeä ennakkosuosikki Panamaa vastaan. Voisi kuvitella, että vieraat lähtevät liikkeelle enemmän tai vähemmän bussitaktiikalla ja kyttäävät siinä sivussa mahdollisia vastaiskuja ja erikoistilanteita. Veikkaan kuitenkin niukkamaalista voitto Meksikolle.
Vastaus #149 : 02.09.2017 klo 07:41:01
Meksiko voitti äsken Panaman Chucky Lozanon puskumaalilla ja varmisti viidentenä maana paikkansa ensi kesän MM-kisoissa. USA:n ja Costa Rican kohtaamisessa omat mutuilut menivät poskelleen, sillä ticot hakivat 2-0-voiton New Jerseystä. San Jose Earthquakesin Marcos Ureña oli vieraiden sankari tekemällä maalit parista vastaiskusta. USA:kin olisi kyllä ansainnut pelillisesti jotain, sillä joukkue näkyy painostaneen vahvasti läpi ottelun. Viimeiset ratkaisut tuntuvat kuitenkin menneen säännöllisesti pieleen (https://www.youtube.com/watch?v=uCC5D8BhjRo).
Honduras taas otti pakkovoittonsa T&T:stä, joten Los Catrachos on yhä mukana kisapaikkajahdissa. Voitto tuli luvuin 2-1 ja ainakin sikäläisten tv-kommenttaattoreiden mukaan aika kaksijakoinen matsi. Avausjaksolla vierailla paikkoja matsin ratkaisuun, mutta toinen meni melkoiseksi puristeluksi ja kynsien puremiseksi. Pilkkukavennusta lähemmäksi isännät eivät kuitenkaan päässeet.
Meksiko 7 17 p
Costa Rica 7 14 p
USA 7 8 p
Honduras 7 8 p
Panama 7 7 p
Trinidad & Tob. 7 3 p
Costa Rica saattaa liittyä ensi viikolla kisapaikan lunastaneiden joukkoon, kun se isännöi Meksikoa. El Trillä ei ole tuossa sen kummempia panoksia ja hieman kapeaksi käynyt ryhmä ohentui tämän aamun pelissä entuudestaan pelikieltojen vuoksi. Varsinkaan alakerrassa Osoriolla ei ole enää hirveästi valinnan varaa. Panama kohtaa kotonaan T&T:n ja joukkueen uskoisi ottavan tuosta kolme pinnaa. Honduras isännöi puolestaan USA:ta ja on aika lailla pakkovoiton edessä myös tässä matsissa. Tämä jo senkin takia, että USA pelaa vielä vieraissa lohkon karibialaista heittopussia vastaan.
edit. korjataan nyt sen verran, että vieraissahan se USA T&T:tä vastaan pelaa. Alla vielä loppumatsit kolmannesta sijasta taistelevien osalta.
Meksiko (k)
Honduras (v)
Trinidad & Tobago (v)
Trinidad & Tobago (k)
« Viimeksi muokattu: 02.09.2017 klo 07:53:26 kirjoittanut Chamagol »